Linlandveien naturminne

Linlandveien naturminne ligger i veiskjæringen på oppsiden av Linlandsveien i Asker, ved krysset med fylkesvei 165 (Slemmestadveien). På stedet finnes sedimentære bergarter fra epoken kambrosilur. I veiskjæringen vises et horisontalt lag med bentonitt, en av de beste lokalitetene med slik bentonitt fra perioden mellomordovicium. Stedet har derfor høy forskningsmessig verdi. For naturminnet gjelder forbud mot alle inngrep i grunnen, herunder flytting og påfylling av masse, samt hamring, kiling og sprengning. Det er også forbudt å risse eller male på fjell og steinblokker, samt å gjøre opp varme. Men med grunneiers tillatelse kan det tas bort løse steiner til personlig samling. Referanser